આ સમયે સાંસદ પૂનમ માડમ દ્વારા તાત્કાલિક મામલતદારને રજા પર ઉતરી અન્ય અધિકારીને ચાર્જ સોંપવાનો આદેશ આપવામાં આવ્યો હતો. જેને લઈને મામલતદાર વૈષ્ણવ લાંબી રજા પર ઉતારી દેવામાં આવ્યા હતા. જે તે સમયે મીડિયામાં બહુ ગાજેલા આ મુદ્દાને લઈને સરકાર તરફે 'લાંબી રજા'નો વિકલ્પ પસંદ કરી જે તે સમયનો રોષ ઠારી દેવા પ્રયાસ કરવામાં આવ્યો હતો. તો બીજી તરફ મામલતદાર વૈષ્ણવ તરફે કિશાન સંઘ મેદાને આવી ઈમાનદાર અધિકારીની રાજકીય કિન્નાખોરીથી બદલી ન કરવામાં આવે તેવી રજૂઆતો કરવામાં આવી હતી. એક તરફ મામલતદાર સામેં વિરોધ તો બીજી તરફ કડક અધિકારીની તરફેણમાં પણ પ્રજા અને અમુક સંગઠનો મેદાને આવ્યા હતા. ત્યારે આજે તાલુકાના સરપંચો અને ગ્રામ્ય નાગરિકોએ વિશાળ રેલી કાઢી મામલતદારની બદલીની માંગણી કરી હતી. જેને લઈને સરકાર દ્વારા આજે સાંજે મામલતદાર ચિંતન વૈષ્ણવની દાહોદ ડીઝાસ્ટર મેનેજમેન્ટમાં બદલી કરી દેવામાં આવી છે. આ બદલીના નિર્ણયને લઈને સરકાર દ્વારા પ્રજા અને રાજકારણ બંનેને સાચવી લેવામાં આવ્યા હોવાનો મત ચિંતકોએ દર્શાવ્યો છે.